b"\n_START_ARTICLE_\nMar\xc3\xada del Carmen Toro Mart\xc3\xadn\n_START_SECTION_\nBiografia\n_START_PARAGRAPH_\nVa tenir una educaci\xc3\xb3 religiosa a l'escola prim\xc3\xa0ria de les Monges de Santa Ana de Monz\xc3\xb3n on no va trobar el gust pels estudis._NEWLINE_A l'edat de 16 anys, es va traslladar a Barcelona per formar-se professionalment, va cursar estudis d'est\xc3\xa8tica a l'acad\xc3\xa8mia Henry Colomer i a l'acad\xc3\xa8mia del doctor Alb\xc3\xa0._NEWLINE_Un cop finalitzats els estudis, va retornar a Monts\xc3\xb3, on va comen\xc3\xa7ar la seva vida professional com a esteticista. Les seves tenses relacions familiars la van emp\xc3\xa8nyer a independitzar-se a 21 anys._NEWLINE_L'any 1975 es va traslladar a Palafrugell amb la seva parella i company pol\xc3\xadtic Miguel \xc3\x81ngel Boira. En arribar va entrar a treballar en una est\xc3\xa8tica, m\xc3\xa9s tard es va incorporar com a obrera a la ind\xc3\xbastria surera. Fou la bona relaci\xc3\xb3 que va establir amb els seus companys obrers que la van emp\xc3\xa8nyer a iniciar-se a la vida pol\xc3\xadtica._NEWLINE_La seva vida pol\xc3\xadtica comen\xc3\xa7\xc3\xa0 amb l'anomenada Marxa de la Llibertat el 1976, quan va ser detinguda per la Gu\xc3\xa0rdia Civil juntament amb la resta dels seus companys. Va pert\xc3\xa0nyer a l'Assemblea de Catalunya on va establir els pilars del seu pensament pol\xc3\xadtic fortament feminista. Va formar part de la secci\xc3\xb3 de cultura del Fraternal, associaci\xc3\xb3 que pretenia sensibilitzar a la gent sobre la nova etapa pol\xc3\xadtica que s'acostava i promoure activitats culturals i c\xc3\xadviques. Posteriorment es va introduir en el m\xc3\xb3n sindical per treballar per la defensa dels treballadors i pels drets de les dones._NEWLINE_Toro va formar part de l'equip de Llu\xc3\xads Medir, on es va responsabilitzar de l'\xc3\xa0mbit feminista, establint col\xc2\xb7laboracions amb el servei de planificaci\xc3\xb3 familiar de Barcelona i amb altres companyes del PSUC com Dolors Calvet, Montserrat Roig i Eul\xc3\xa0lia Vintr\xc3\xb3 van oferir xerrades a Palafrugell._NEWLINE_En aquell moment era sindicalista de CCOO i la persona encarregada de custodiar la llista d'afiliats al sindicat. Davant del risc que el cop d'estat triomf\xc3\xa9s, l'estrat\xc3\xa8gia a seguir era ocultar la llista i en cas de perill imminent fer-la desapar\xc3\xa8ixer._NEWLINE_Gr\xc3\xa0cies a l'amistat amb Ramon Font, corresponsal de RNE a Portugal, rebia informaci\xc3\xb3 de la situaci\xc3\xb3 i la traslladava als seus companys, aix\xc3\xad ells contrastaven la informaci\xc3\xb3 que tamb\xc3\xa9 rebien per la Governaci\xc3\xb3 de Girona._NEWLINE_S'havia preparat una via d'escapament a l'estranger per salvar de la repressi\xc3\xb3 a les persones m\xc3\xa9s implicades en el m\xc3\xb3n sindical i pol\xc3\xadtic en el cas del triomf del cop d'estat, Mar\xc3\xada del Carmen per\xc3\xb2, no estava disposada a marxar i deixar a la seva filla. Aquest fet va portar a Mar\xc3\xada del Carmen a abandonar la pol\xc3\xadtica activa tot i que, sempre s'ha mantingut activa en la lluita feminista."